《题绿阴清昼》
明代·许恕

青葱榆树荫庭除，白日迟迟昼景舒。满地落花凉雨后，数声幽鸟黑甜馀。

越罗剪水新成服，海燕衔泥偶污书。座上赓吟无俗客，时时烧笋荐江鱼。

作者简介：许恕（公元？年至一三七四年）字如心，江阴人。生年不详，卒于明太祖洪武七年。至正中，荐授澄江书院山长，旋弃去。会天下已乱，乃遁迹卖药于海上，与山僧野人为侣。善自晦匿，罕相识者，故征召不之及。恕著有《北郭集》六卷，补遗一卷，（均《四库总目》）他的诗意沉郁，而音节高朗。